BLRO অফিসে চরম হাতাহাতি, জখম ২ মহিলা সহ ৩

উত্তর ২৪ পরগনা: জমি বিবাদের (Land Dispute) জেরে হাতাহাতি বিএলআরও অফিসে (BLRO Office)। ঘটনায় দুই মহিলা সহ গুরুতর জখম তিনজন। উত্তর ২৪ পরগনা (North 24 Parganas) জেলার হাসনাবাদের (Hasnabad) ঘটনা। সোমবার বেলা এগারোটা নাগাদ উত্তেজনা ছড়ায় হাসনাবাদ বিএলআরও অফিসে। সেই উত্তেজনা ক্রমেই হাতাহাতির পর্যায়ে পৌঁছয়।

সূত্রের খবর, স্থানীয় আমলানি গ্রাম পঞ্চায়েতের অন্তর্গত তকিপুরের বাসিন্দা রাজেশ দাস জমি সংক্রান্ত সমস্যার সুরাহা করতে হাসনাবাদ সমষ্টি ভূমি সংস্কার আধিকারিক-এর দারস্থ হন। এরপর বিএলআরও অফিসার গত ৫ ফেব্রুয়ারি বাদী এবং বিবাদী- দুই পক্ষকে অফিসে হাজির হতে নির্দেশ দেয়। কিন্তু বিবাদীপক্ষ সেদিন হাজির হয়নি।

আরও পড়ুন: সরকারি হাসপাতালে নেই ARB ভ্যাকসিন! চরম ভোগান্তিতে রোগীরা

এরপর রাজেশ দাস জানতে পারেন যে, এই জমি ১৫ দিনের মধ্যে অন্য নামে রেকর্ড হয়ে গিয়েছে। এই ঘটনার বিস্তারিত জানতে এদিন সোমবার রাজেশ দাস সহ তাঁর দিদিরা হাসনাবাদ সমষ্টি ভূমি সংস্কারের আধিকারিক-এর অফিসে আসেন। কিন্তু ভূমি দফতর অফিস থেকে তাঁদের বের করে দেওয়া হয় এবং মহিলাদের মারধোর করা হয় বলে অভিযোগ। এতে দুই মহিলা সহ তিনজন গুরুতর জখম হন।